De Vries kuului Alankomaiden joukkueeseen, joka voitti joukkuetakaa-ajon maailmanmestaruuden Heerenveenissä 2012. Hän sai lisäksi pronssia 1 500 metrillä ja oli viides 3 000 metrillä. Hän sijoittui samana vuonna neljänneksi sekä yleisluistelun EM- että MM-kilpailuissa. Hän saavutti 2013 yleisluistelun EM-kilpailuissa hopeaa ja oli MM-kilpailuissa yleisluistelussa ja 5 000 metrillä neljäs sekä 3 000 metrillä viides. Vuonna 2015 hän sai yleisluistelussa EM-pronssia ja oli MM-kilpailuissa viides. Seuraavana vuonna hän sijoittui yleisluistelun MM-kilpailuissa neljänneksi.